เจอแก๊งป่วนลงทะเบียน"ชิมช้อปใช้"
กรุงไทยเผยพบการก่อกวนลงทะเบียนชิมช้อปใช้
25 ต.ค. 2562

กรุงไทยเผยพบการก่อกวนลงทะเบียนชิมช้อปใช้
นายผยง ศรีวณิช กรรมการผู้จัดการใหญ่ ธนาคารกรุงไทย เปิดเผยว่า จากการที่ธนาคารได้เฝ้าติดตามการลงทะเบียนมาตรการส่งเสริมการท่องเที่ยวในประเทศ ชิมช้อปใช้เฟส 2 พบว่า มีผู้ไม่หวังดีเข้ามาก่อกวนระบบการลงทะเบียน โดยนำเทคโนโลยีเพื่อสร้างความได้เปรียบในการลงทะเบียนมาใช้ ส่งผลให้ประชาชนลงทะเบียนได้ช้ากว่าปกติ ซึ่งธนาคารต้องขออภัยในความไม่สะดวกในครั้งนี้
ขณะนี้ ธนาคารอยู่ระหว่างการเฝ้าระวังระบบอย่างใกล้ชิด เพื่อให้เกิดผลกระทบต่อประชาชนน้อยที่สุด ทั้งนี้ รัฐมนตรีว่าการกระทรวงการคลังได้ประสานงานกับกระทรวงดิจิทัลเพื่อเศรษฐกิจและสังคม เพื่อร่วมมือกันหามาตรการในการป้องกันและอำนวยความสะดวกแก่ประชาชนต่อไป
สำหรับการลงทะเบียนชิมช้อปใช้เฟส 2 เปิดให้ลงทะเบียนเพิ่มอีก 3 ล้านคน เริ่มลงทะเบียนวันแรก 24 ต.ค. ที่ผ่านมา วันละ 2 รอบ รอบเช้า 06.00 น. จำนวน 5 แสนคน เต็มเวลา 07.18 น. และรอบเย็นเวลา 18.00 น. เต็ม 5 แสนคน 19.51 น.
ขณะที่การลงทะเบียนวันที่ 2 วันนี้ 25 ต.ค. รอบเช้าเต็ม 5 แสนคนเวลา 09.34 น. และจะการลงทะเบียนรอบเย็น 18.00 น. อีก 5 แสนคน